L-Onor. Silvio Schembri nħatar chairman tar-Responsible Gaming Foundation – istituzzjoni indipendenti li tnediet kmieni din is-sena bl-iskop li tgħin, teduka u tipprevjeni l-problemi marbuta mal-logħob. José Herrera, Segretarju Parlamentari għall-Kompettitivita u Tkabbir Ekonomiku, irringrazzja li-Sur Schembri talli aċċetta din ir-responsabbilta fuq bażi volontarja u  enfasizza li b’hekk aktar flus jistgħu jkunu investiti direttament fil-fondazzjoni. Herrera, qal ukoll li hu konvint li l-esperjenza tiegħu f’dan il-qasam se tgħin biex iwaqqaf lir-Responsible Gaming Foundation fuq sisien sodi. Iċ-Chairman tal-Lotteries and Gaming Authority (LGA), Joseph Cuschieri qal li l-Awtorita temmen bi sħiħ fil-validità tal-missjoni tal-fondazzjoni u li persentaġġ tad-dħul mil-liċenzji se jingħataw lil din l-istituzzjoni biex jiffinanzjaw inizjattivi ta’ gaming responsabbli. Hu qal li kien ċert li ċ-Chairman ġdid kien se jagħti d-direzzjoni meħtieġa biex tkun suċċess. It-tnedija tar-Responsible Gaming Foundation hi waħda mill-inizjattivi biex jikkonsolida l-industrija tal-gaming f’Malta minn perspettiva usa. Fl-industrija tal-gaming dejjem tikber, li timpjega 7,000 u tifforma 10% tal-GDP, il-fondazzjoni għandha rwol importanti ta’ bilanċ hekk kif l-LGA qiegħda fil-proċess li tintroduċi regoli stretti fis-settur tas- social gaming li mhux regolat .